রাজধানীর মোহাম্মদপুরে মোহাম্মদীয়া হাউজিং সোসাইটি এলাকায় একটি ডেন্টাল ক্লিনিকে কম্প্রেসার মেশিন বিস্ফোরণে চিকিৎসকসহ দুজন দগ্ধ হয়েছেন। গতকাল শনিবার রাত ৮টার দিকে এ ঘটনা ঘটে। দগ্ধদের উদ্ধার করে ঢাকা মেডিক্যাল কলেজ (ঢামেক) হাসপাতালের বার্ন ইউনিটে ভর্তি করা হয়েছে। এঁরা হলেন শিকদার মেডিক্যাল কলেজের সহকারী অধ্যাপক ডা. সৈয়দ নজরুল হুদা (৪৫) এবং সাভারের বিজনেস ম্যানেজমেন্ট কলেজের প্রভাষক মাহবুবুল হক (৫০)। তাঁদের দুজনের বাসা মোহাম্মদপুর হাউজিং সোসাইটিতে।